ES NEGRIBU AR TEVI RUNĀT
SERIĀLS TAPIS, IEDVESMOJOTIES NO PATIESIEM NOTIKUMIEM
Visi esam dzirdējuši to stāstu par tauriņu, kas Āfrikā paplivina spārnus,
un pēc vairākiem mēnešiem Maiami notiek viesuļvētra.
Ja neesat, painteresējieties!
Tas nozīmē, ka šķietami nesaistītas lietas patiesībā ir saistītas.
Es to meiteni nepazinu.
Nekad nebiju saticis.
Šī ir dzīve, kādu pazina viņa.
Un šī ir dzīve, kādu pazinu es.
ČIKĀGA, ILINOISAS ŠTATS 1996. G. NOVEMBRIS
Re, kur es. Re, kur mazais.
Tu tikko nosauci sevi par "mazo"?
Pag, šī ir tā spēle, kurā tu vienā ceturtdaļā nopūdelēji trīs reizes?
Šī arī ir spēle, kurā es izdarīju šo, kretīn.
Varbūt tā neizskatās, bet tas viss ir saistīts.
Šie āmurgalvas. Tā meitene uz velosipēda.
Pag, kurš tur pliks skrien gar sānu līniju?
Kankakī mīļākais dēls.
Es ar savu miljons dolāru vērto smaidu.
Nepārsista maģistrantūras rekorda īpašnieks.
Saņēmis veselus trīs stipendiju piedāvājumus.
Patiesībā četrus.
Ak kungs, Džimij, tu tiešām biji īpašs.
Un es?
Viņš pat tev lika izskatīties labi.
Kankakī prieks un lepnums.
- Redzat? - Tā.
Pacentieties šo vietu nenodedzināt
un šoreiz neaizmirstiet aizslēgt!
- Jā. - Pag, kam tev spilvens?
Vai Denijs ir devis ziņu?
Lūk, kā jāspēlē. Skatieties!
Lūk! Lūk, tā!
Nožēlojams izbijis smukulis.
Zināt tos brīžus, kad šķiet, ka notiks viens,
taču viss saiet grīstē?
Ja man būtu jāizvēlas,
tad šis ir tas brīdis, kad viss sagāja grīstē man.
Ziniet, uz visiem laikiem.
Čau, Džimij!
- Sveiks, Rodž! - Lec iekšā!
Kam tev spilvens?
Pagājušajā reizē, kad tikāmies, teici, ka tev esot stīvs kakls.
Man arī bija.
Atklāju šo spilvenu.
Vairs nav bijis.
Tu esi laipnākais kucesdēls, ko es jebkad esmu saticis.
Paldies, cienītais.
Noliec aizmugurē!
Kas tas par oranžo stroķi?
Es saņēmu gumijas lodes.
Zini, tās, ko policisti šauj nemieros?
Viņi šautenes apdarina visādās krāsās,
lai neielādētu īstas lodes un protestos nenošautu kādu kretīneli,
kurš tikai grib, lai pret viņu izturas cilvēcīgi.
Es novērtēju, ka atbrauci to nokārtot personīgi.
Tas mani dziļi aizkustina.
Man ļoti žēl par pēdējo piegādi.
Kļūdas gadās.
Ne jau vesels kilograms, vecīt.
Tas ir baigi kaitinoši.
Man nekad nav bijis iztrūkums.
Pat ne grama apmērā - ne ar vienu, nekad.
Kāpēc lai es teiktu, ka dabūju mazāk?
Cilvēka sirds ir neizdibināma.
Nāc līdzi!
Kā tu zināji, ka iztrūkums ir manā galā?
Tā teica mans cilvēks. Un es savam cilvēkam, Denijam, uzticos.
Un kāpēc tu Denijam uzticies?
Mēs kopā uzaugām.
Burvīgi.
Džimij! Piedod, Džim!
- Denij! - Džimij, man ļoti žēl.
Ko tu izdarīji?
Pasaki viņam!
Es nozagu tavu kilo.
Man bija jāatmaksā Berna cilvēkiem.
Zinājām, ka tie nebijām mēs.
Man nebija ne jausmas.
Viņš man to pateica.
Nē, Rodž, nē!
- Labi. - Gumijas lodes.
Labi, viņš nospēra kilo.
Labi? Te ir kilo.
Un vēl viens.
Par sagādātajām neērtībām.
Nē!
Velns, vecīt!
Tā.
Nebūs gumijas lodes.
Un trešais par mūsu draudzību.
Zini, runa nav tikai par naudu.
Beidz! Nekad nav runa tikai par naudu, bet lielākoties ir.
Viņš mani apzaga.
Nē, viņš apzaga mani. Es tev jau samaksāju.
Es šodien ierados pēc kompensācijas, ja tā būtu bijusi kļūda,
bet tā nebija.
Bija tikai šis kretīns, kas mani apzaga.
- Bet vainoja mani. - Neesmu vainojis tevi.
- Es ne… - Aizveries!
Rodž! Šis puisis - es viņu pazīstu kopš pirmās klases. Viņš ir kā ģimene.
Tas būtu kā lūgt atteikties no brāļa.
Lai vai kas - tu to spētu?
Tev joprojām ir pussoma.
Mana ģimene būtu visas somas vērta.
Mēs laikam nākam no dažādu tipu ģimenēm.
Tātad viņa dzīvība ir tikai trīs kilo vērta?
Viņa dzīvība ir vērta trīsreiz vairāk, nekā tu zaudēji,
jo tu neko nezaudēji!
Viņš ir tikai trīs kilo vērts?
Jā! Labi, man viņa dzīvība ir tikai trīs kilo vērta!
Vienīgais, ko prasu: lai cilvēki, ar kuriem sadarbojos, ir godīgi.
Prieks tevi redzēt, Džimij.
Vari izmantot golfa mašīnu, lai aizgādātu to rezgali līdz vāģim.
Vai jau izvēlējāties, ko pasūtīt?
ROŠELA
Apžēliņ! Nē. Es atvainojos…
Rošela.
Vai varu palūgt ūdeni?
Kad atgriezīsieties, būšu izvēlējies.
Protams, kungs.
Džimijs.
Protams, Džimij.
Jā.
Rokas, kretīn! Rokas!
NARKOTIKU APKAROŠANAS BIROJS
Tagad tu smaidi, maita?
Vai tagad drīkstu piecelties?
Guli un nomierinies!
Tīrs.
Izslēdz!
FIB
Sasodīts, Džimbo! Ko tu vakar sadarīji?
Tu vispār zini viņas vārdu?
Rošela.
Uzvārdu?
Plānoji pašaudīties vietējā pamatskolā?
Tas ir federāļiem.
Kas, pie velna, tas, Džimbo?
Džimijs. Tas ir AK-47.
Uz soda samazināšanu vari necerēt.
Man ir labi advokāti.
Viņi pārvērš ūdeni vīnā?
Ei! Tev ir apmeklētājs.
Pirmais lodziņš.
Viņi to mēģināja pagājušajā reizē…
Kīns. Nākamais pie otrā lodziņa.
Trešais lodziņš - nākamais.
Tev viss labi?
Vai māte pie tevis jau bija?
Viņa vēl aizvien dusmojas, ka toreiz ievilku tajā lietā Timu.
Nu… tavu brāli vismaz izlaidīs.
Mani ne?
Es parunājos ar dažiem cilvēkiem.
Viņi teica, ka prokurors Bomonts cenšas tavā lietā kaut ko pierādīt.
Ko pierādīt?
Ka viņš nepieder pie mašinērijas.
Es nepiederu pie mašinērijas.
Es piederēju.
Mana ģimene.
Tavas mātes ģimene.
Saki, ka izeja ir.
Ne ātra.
Ceturtais lodziņš - jābeidz.
Dabūsi piecus gadus.
Piecus…
Ar labu uzvedību - četrus.
Mazākais sods, ko vari dabūt,
ir divi gadi, ja atzīsi vainu.
Divus gadus tev nedos.
Kāpēc ne?
Šaujamieroči.
Tu neesi kaut kāds čalis, kas šauj uz omītēm no braucošas mašīnas.
Tu netirgoji kreku, vai ne?
Tu esi labs puisis, kas nomaldījies no ceļa.
Tev būs jāsamierinās ar vidējo termiņu.
Kā tu zini?
Es 23 gadus biju policists.
Un es apjautājos, un visi teica vienu un to pašu.
Vidējais termiņš.
Pieci.
Laukā pēc četriem.
Es…
Es negribēju, ka ar tevi tā notiek.
Es gribēju pavisam ko citu.
Ko tad?
Kā jau teicu.
Nē.
Ko?
Lai tev būtu,
tu jau zini…
Nē, es nezinu.
Sieva. Bērni.
Sasodīts suns, ar ko mētāt lidojošo šķīvīti.
Un stabila alga.
Beigās pensija.
Es…
Es nebūtu varējis…
Ko?
…tev palīdzēt, ja būtu dzīvojis tādu dzīvi.
Tomēr es tev to gribēju.
Es zinu.
Es zinu, ka gribēji, tēt.
Tu tikai to nebiji teicis.
Ceturtais! Ceturtais lodziņš - viss.
Pieņem to vienošanos! Labi? Atzīsti vainu!
Tā. Lietā "Amerikas Savienotās Valstis pret Džeimsu Kīnu"…
Bomonta kungs, vai pareizi saprotu,
ka atbildētājs ir vienojies ar jūsu biroju par vainas atzīšanu?
Jā, jūsu godība.
Un, Stainbeka kungs,
vai jūsu klients pilnībā apzinās, par ko atzīst savu vainu?
Jā, jūsu godība.
Kīna kungs!
Policista dēls, pareizi?
Jā, kungs.
Kankakī vidusskolas sporta zvaigzne.
Esat diezgan dāsni ziedojis vietējām labdarības organizācijām.
Bet šodien jūs gribat atzīt vainu narkotiku pārdošanā un izplatīšanā,
ar narkotikām saistītu piederumu glabāšanā
un vairāku nelikumīgu šaujamieroču glabāšanā.
Tātad - vai atzīstat savu vainu?
Atzīstu.
Kīna kungs, jūsu tirgoto narkotiku apjoms
ir pietiekams, lai piespriestu jums līdz 25 gadiem cietumā.
Tas būtu minimālais sods, ko jūs saņemtu,
ja jūsu lieta tiktu skatīta tiesā.
Bet šodien jūs rīkojāties gudri. Atzināt savu vainu.
Tomēr vēl ir ieroči, kurus jūs, iespējams, bijāt gatavs vērst pret citiem cilvēkiem,
lai aizsargātu savas narkotikas.
Tāpēc
tiesa ir nolēmusi, ka atbildētajam tiek piespriesta
brīvības atņemšana ar soda izciešanu kādā no ASV ģenerālprokuratūras
vai tās pilnvaroto pārstāvju iestādījumiem
uz minimālo laiku - 120 mēnešiem.
Tiesu izpildītāj!
Desmit gadi?
Sasodīts, desmit gadi? Nopietni?
Tu man meloji, Bomont! Tu meloji, sasodīts!
PĒC SEPTIŅIEM MĒNEŠIEM
Vai zini, par ko ir runa?
IZOLATORS - APTIEKA ZOBĀRSTNIECĪBA - RADIOLOĢIJA
Atstāt vai noņemt?
Noņemt.
Esmu īpašā aģente Lorena Makolija.
Vari mani uzrunāt tā vai par Lorenu.
Atceros, ka tev nepatīk "Džimbo".
Džimijs, lūdzu.
Un Bomonta kungu tu pazīsti?
Bomonta kungs mani pierunāja atzīt vainu, lai saņemtu piecus gadus,
zinot, ka man piespriedīs desmit.
Tu to atceries tā?
Bez iespējas lūgt pirmstermiņa atbrīvošanu.
Kurš uz ko tādu parakstās?
Tu.
Tu esi narkotiku tirgonis.
Spēlēji ar mums bīstamu spēli un zaudēji.
Pieņem to!
Tagad apsēdies!
Dzirdu, ka tev cietumā klājas spoži.
Nav nozīmīgu konfliktu.
Šķiet, tu labi satiec ar vairumu vadošo bandu
un veiksmīgi izvairies no tām, kuras vēl nepazīsti.
Un… tu šeit esi izvērsis rūpalu?
Ej nu!
Tas tur ir rakstīts?
Par iegūto naudu tu pērc
svaigus dārzeņus un liesu gaļu?
Cietuma ēdiens ir sūdīgs.
Tāpat kā cietuma dzīve,
bet, izskatās, ka tu esi labi iekārtojies.
Starp citu, kas tas par rūpalu?
Vienkārši pakalpojums.
Viņš ir tik pieticīgs.
Tu izīrē pornožurnālus, vai ne?
Hustler. Penthouse. Barely Legal.
Kā tas notiek?
Viņi maksā par katru pusstundu.
Laikam bieži gadās… Kā to sauc mazumtirdzniecībā? Bojājumi?
Es savus krājumus regulāri atjaunoju.
Tā tu sauci arī narkotikas. Par "krājumiem".
Vismaz ierakstos, ko dzirdēju.
Neesmu pārsteigta, ka tev te iet labi, Džimij.
Man neiet labi.
Jo tu esi apburošs puisis. Visiem tu patīc.
Esmu dzirdējusi, kā tu runā ar meksikāņu karteļa puišiem,
Kabrinigrīnas bandītēniem,
treniņtērpos ģērbtajiem itāļu mafiozo Elmvudpārkas klubā.
Tu labi satiec ar visiem.
Esmu ievērojusi vēl kaut ko.
Pēc kāda laika
lielākie runātāji ir viņi.
Ko, lūdzu?
Tu izstāsti pāris jautru stāstiņu,
bet tad atgāzies krēslā un ļauj dzesēt muti viņiem.
Piemēram, es.
Tavās dvēseliskajās acīs kaut kas ir.
Tu sēdi tik rāmi, tādā mierā pats ar sevi.
Man gribas kulstīt mēli. Būt atklātai.
Tu pirmīt pieminēji laiku?
Tu steidzies? Varam ļaut tev atgriezties pie darīšanām.
Nē. Viss kārtībā.
Tev ir jāpārdod pornogrāfija, jāiegādājas dārzeņi,
un aiz restēm atlikuši
tikai deviņi gadi un trīs mēneši?
- Vienkārši pasaki, ko gribi. - Nevēlos tevi aizkavēt.
Velns parāvis, kāpēc esmu te?
Nesavaldīgs.
Nav tik vēss, kā iedomājas.
Mēs gribētu, lai pārcelies uz citu cietumu
un ar kādu sadraudzējies, lai izvilinātu atzīšanos.
Mums vajag precīzu līķa atrašanās vietu.
Jums to vajag?
Mums ir aizdomas, ka vīrietis, par kuru tu lasīsi tajā lietā,
ir nogalinājis 14 sievietes, varbūt vairāk.
Bet esam viņu sasaistījuši tikai ar divām. Un mums ir tikai viens līķis.
Mēs gribētu atrast otru. Un varbūt vēl 12.
Un kas tas par cietumu, kur tas čalis sēž?
Springfīldā, Misūri štatā.
Stingrākais režīms, paredzēts jukušiem kriminālnoziedzniekiem.
Tātad… jūs gribat, lai es nolaižos ellē,
sačomojos ar sasodītu dēmonu
un ikdienišķā sarunā pajautāju: "Ei, kur tu apraki 13 līķus?"
Pareizi?
Ne par kādu naudu pasaulē.
Un kā ar brīvību?
Soda mīkstināšana pilnā apmērā.
Ja es pārcelšos?
Ja pārcelsies.
Un ja noskaidrosi Patrišas Raitleres līķa atrašanās vietu.
Nebūs līķa, nebūs atbrīvošanas.
Nē.
Nē?
Nē.
Viņa spriedums tiek pārsūdzēts. Viņš var uzvarēt un būt brīvs.
Brīvībā viņš nogalinās atkal un atkal, līdz pieļaus kļūdu un viņu noķers.
Iepriekš viņš paspēja nogalināt 14 meitenes, līdz tika notverts.
Un tam nebūs nekāda sakara ar mani.
Būs.
Tev bija iespēja viņu apturēt, un tu to neizmantoji.
Paklau, man par tām sievietēm ir žēl, bet es viņas nepazīstu.
Un, ja viņu atbrīvos, nepazīšu arī nākamos upurus.
Varbūt man par to būs bēdīgi, bet…
Šāds piedāvājums netiek izteikts divreiz.
Nu, pirms pavadi nākamos desmit gadus, prātodams, kāpēc nepiekriti…
ieskaties lietā.
Ja nekā citādi, vismaz būs vienreizīga lasāmviela.
Tavam advokātam ir kontaktinformācija.
FEDERĀLAIS IZMEKLĒŠANAS BIROJS LORENSA HOLA LIETA
GALVENĀ IZMEKLĒTĀJA BRAIENA MILLERA MATERIĀLI
VERMILIONAS APG. ŠERIFA NODAĻA DŽORDŽTAUNA, ILINOISA 1993-1996
Sarauj, Brūka!
DŽORDŽTAUNA, ILINOISA
1993. G. 10. SEPTEMBRIS PIRMS ČETRIEM GADIEM
Sarauj, Brūkij!
- Viņa noķēra. - Augstā debess! Jā!
Labi.
- Mīļā, tu skrien nepareizā virzienā! - Uz otru pusi!
- Nepareizs virziens! - Uz otru pusi!
Nu, viņa skrien diezgan ātri.
Jā. Nav slikti, vai ne?
Vai viņš būs mājās uz vakariņām?
Diez vai.
Mēs atradām Džesiku Roču.
Sastājieties. Aiziet! Pirmais mēģinājums.
PERISVILA, INDIĀNAS ŠTATS
VERMILIONAS APG. ŠERIFS
INDIĀNAS ŠTATA POLICIJA
Tur. Jā.
Viņš izkāpa, lūk, tur.
Kā viņš izskatījās?
Baltais. Neko vairāk neredzēju.
Īsa auguma? Garš? Plikpaurains? Ar matiem?
Nesanāca viņu kārtīgi apskatīt. Viņš ielēca busiņā un aizbrauca.
Kādas krāsas busiņā?
Tas bija pelēks vai brūns…
Bija vakars. Varēja būt arī zaļš vai melns.
Skaidri zinu, ka tas bija dodžs.
Busiņa krāsu nezināt, bet zināt…
Esmu mehāniķis. Pazīstu dodžu pa gabalu.
1994. G. OKTOBRIS
Vermilionas apgabala šerifa nodaļa. Kā varu palīdzēt?
PĒC 13 MĒNEŠIEM
Protams, viņš ir.
Sveiks, Len! Pirms pāris nedēļām tu iesniedzi ziņojumu
par iespējamu uzmākšanos Vitjerā?
Jā. Divas 14 gadus vecas meitenes, kas brauca ar velosipēdu.
Viņām esot piesējies kaut kāds izvirtulis ar busiņu.
Teicis, ka patīk viņu pupiņi.
- Viņš teica "pupiņi"? - Jā.
Viņš arī piedāvājies viņas aizvest.
Jā, viņas teica, ka busiņš…
busiņš bija pelēks?
Jā, un nosauca reģistrācijas numuru.
- Ko? - Indiānas reģistrācijas numuru.
Paskaties piezīmēs ziņojuma beigās!
Labi. Vai tu pārbaudīji datubāzē?
Nē. Tas džeks aizbrauca. Vairs nav redzēts.
Un man šķita, ka meitene mazliet pārspīlē.
Tu jau zini, kādas ir meitenes.
Ņem par labu, Braien.
Labi. Paldies, Len.
Par to busiņu, kas sekoja divām meitenēm Vitjerā,
pēdējā gada laikā ir ziņots vēl trīs reizes.
Vienreiz Indianolā, vienreiz Olivetā, vienreiz netālu no Dofinas rezervāta.
Katrreiz viena un tā pati sūdzība. Uzmākšanās.
Un tas busiņš ir reģistrēts uz…
Lerija D. Hola vārda. Vobaša, Indiānas štats.
Tava māsa teica, ka māte tevi apciemoja.
Jā. Dusmojās, ka tu uz manu notiesāšanu paņēmi līdzi draudzeni.
Esmu kopā ar Semiju ilgāk, nekā biju ar tavu māti.
Viņa dusmojas, ka Semija dara mani laimīgu.
Vēlos, kaut tev viņa patiktu vairāk.
Sema? Man viņa patīk. Viņa tikai nav mana māte.
Es domāju par to darījumu.
Ko? Domā, šeit ir slikti?
Springfīlda ir cietums, uz kuru sūta necilvēkus.
Sasodītus izdzimteņus bez dvēseles.
Uz mūžu notiesātos, kam nav, ko zaudēt.
Man atcels visu sodu.
Kas notiks, ja nedabūsi to, ko viņi grib?
Ko tad?
Kas notiks, ja tev būs sevi jāaizstāv un tāpēc tev piespriedīs vēl desmit gadus?
Tas būtu nāvesspriedums.
Mēs atradīsim izeju. Kaut ko izdomāsim.
- Kā? - Es nezinu.
Bet mēs atradīsim izeju.
Zvana no Vobašas policijas nodaļas.
Jā? Savieno, lūdzu!
Detektīv Miller? Kriss Draisdeils.
Sveiks, Kris!
Man ir jautājums par mikroautobusu,
kas reģistrēts uz jūsu iedzīvotāja Lorensa D. Hola vārda.
Protams. Lerijs.
Tu viņu pazīsti?
Mēs kopā uzaugām.
Tu viņu pazīsti labi?
Pietiekami labi. Šī ir maza pilsēta.
Tu interesējies par viņu kādā lietā?
Mēs tikai mēģinām saprast, kāpēc uz viņa vārda reģistrētais busiņš
pēdējā gada laikā pāris reižu ir braukājis pa mūsu rajonu.
Meitene teica, ka esat Ilinoisā.
Džordžtaunā, apmēram 210 kilometru attālumā.
Tātad viņš nebrauca pēc piena pudeles.
Nē.
Varbūt ņēmās ar pilsoņkara muļķībām?
Kā to saprast?
Leriju aizrauj pilsoņkara rekonstruēšana. Zini, viņi pārģērbjas formastērpos.
Lerijam ir dīvainas bakenes, un viņi izspēlē kaujas.
Viņi to dara visur.
Pārbaudi, vai ap to laiku pie jums nenotika kāds pasākums.
Tas noteikti viesīs skaidrību.
Labi.
Paldies, Kris. Es papētīšu.
Jā, protams. Veiksmi!
Vermilionas apgabala parku nodaļa.
Sveiki, te Braiens Millers no šerifa nodaļas.
Es cenšos noskaidrot,
vai pēdējā gada laikā ir izsniegta atļauja rīkot pilsoņkara rekonstrukcijas pasākumu?
Tas varētu prasīt kādu laiku. Varat uzgaidīt?
Jā, kundze, varu. Paldies.
Labi, pagaidiet!
Tā. Vai jūs vēl klausāties?
Jā, kundze.
Atvainojiet, pēdējo trīs gadu laikā pie mums nav noticis
neviens pilsoņkara rekonstrukcijas pasākums.
Skaidrs.
Paldies par veltīto laiku. Es to novērtēju.
Taču bija revolūcijas kara pasākums.
Ko, lūdzu?
Es teicu, ka notika revolūcijas kara rekonstrukcijas pasākums.
Kad?
Pagājušajā vasarā Forestglenas parkā.
Datums bija,
paskatīšos, 19. jūlijs.
Hallo?
PAZUŠANAS DATUMS: 1993. G. 20. JŪLIJS
Hallo, jūs klausāties?
Detektīv?
Labi. Paldies.
Semij?
Lieliski.
Kur ir tētis?
Pagājušajā nedēļā viņš ienāca no pagalma un runāja tā jocīgi,
it kā būtu piedzēries, taču nebija.
Teica, ka viņam sāpot galva.
Viņš…
Viņš gribēja apsēsties, bet aizsēdās garām krēslam.
Un puse sejas kļuva ļengana…
- Viņam bija insults? - Jā.
- Viņš ir dzīvs? - Jā. Jā, dzīvs.
Dažas dienas bija slimnīcā, bet tagad ir ārā.
Vai viņam viss labi?
Teica, lai saku, ka ir labi…
bet nav.
Viņš nespēj skaidri runāt un iet tā kā šķībi.
Viņš ir ļoti vārgs un ātri nogurst.
Viņam nepavisam nav labi, nē.
Kad tas notika?
Pagājušajā nedēļā. Trešdien.
- Kāpēc man neviens nepateica? - Es tev saku.
Agrāk. Kādam vajadzēja man piezvanīt. Esmu viņa dēls.
Pašlaik viņš ir kā bērns.
Mana māsa brauca divas stundas, lai viņu pieskatītu un es varētu tev to pateikt.
Ko tu gribi? Milzu pateicību?
Zini, ārsts teica, ka to izraisīja stress.
Zini, kas to stresu radīja? Tu. Esot šeit.
Ne par ko citu viņš nerunā, velns parāvis!
Nabaga Džimijs sēž cietumā, jo viņš esot bijis slikts tēvs.
Slikts tēvs. Nesot pildījis tēva pienākumus.
Paklausies! Viņš pildīja tēva pienākumus.
Neviens tev nelika tirgot tos mēslus.
Neviens tev ieroci pie galvas nelika.
Un tagad tu esi šeit, un tas viņu nogalina.
Esi beigusi?
Viņš teica, ka tev esot iespēja izkļūt no šejienes agrāk nekā pēc desmit gadiem.
Viņš nenodzīvos vēl desmit gadus.
Un, ja tu paliksi šeit, nenodzīvos pat trīs.
Detektīv Draisdeil, te atkal Braiens Millers no Džordžtaunas.
Sveiks, Braien!
Jā, tavs padoms par pilsoņkaru deva rezultātu. Paldies tev par to.
Tu teici, ka uzaugi kopā ar Leriju.
Kāds viņš bija?
Nekaitīgs dīvainis.
Atvaino, es dzirdēju "nekaitīgs".
Teicu - viņš ir nekaitīgs dīvainis.
Kāpēc dīvainis?
Nu, tās bakenes, kā jau teicu.
Viņš uzauga ar tādiem īpatnējiem vecākiem.
Un kapsētā.
Kapsētā?
Kas?
Kapracis. Lerijs uzauga kapsētā.
Bet viņš ir nekaitīgs.
Kāpēc tu tā saki?
Viņš tāds vienkārši ir. Viņš ir pajoliņš.
Skolā viņu bieži iekaustīja.
Lieta tāda, ka ir pazudusi meitene…
Tā koledžas meitene?
Viņš tajā atzinās, bet viņš to neizdarīja.
Merionas policija viņu attaisnoja.
Teica, ka viņš esot sērijveida vainas atzinējs.
Bet… Nē, es…
Viņš atzinās pazuduša cilvēka lietā?
Merionā, jā.
Viņi pārliecinājās, ka viņš muld. Tas…
Bet tas ir Lerijs. Vienmēr cenšas izlikties svarīgāks, nekā ir.
Es tev pārzvanīšu no fiksētās līnijas.
Sveiks!
Atkal es.
Jā. Tātad, Kris, lieta tāda,
ka meitene, kas pazuda, ir atrasta mirusi.
Un tu domā, ka Lerijam Holam varētu ar to būt saistība?
Mēs nezinām.
Bet mēs zinām, ka ir redzēts busiņš, kas braukāja pa šo rajonu,
un viņš šai rajonā vairākkārt ir uzmācies meitenēm.
Tāpēc ar tavu palīdzību mēs labprāt ar viņu aprunātos.
Nu, saproti…
Es nevaru tev piekrist.
Par ko tieši?
Ka Lerijam Holam varētu būt kāds sakars ar mirušo meiteni.
Viņam vienkārši patīk muldēt.
Tāpat kā Merionā.
Vainīgo noķēra, un tas nebija Lerijs.
Tev taisnība.
Es izsaukšu viņu uz šejieni un dabūšu sarunu telpu.
Visu sagatavošu.
Rīt desmitos no rīta derēs?
Jā. Protams. Jā.
Dabūsi viņu uz iecirkni bez aizķeršanās?
Ja nevarēšu, es tev piezvanīšu.
Citādi tiekamies 10.00.
Labi.
- Es teicu: labi. - Es dzirdēju to vārdu.
Varbūt paskaidrosi sīkāk?
Es piekritīšu pārcelšanai,
sadraudzēšos ar to slimo suņabērnu un dabūšu jums to, ko gribat.
Tad nu ķeramies pie lietas!
Priecājos, ka esi paudis gatavību.
Bet es neteicu, ka tu šo darbu dabūsi.
Es jautāju, vai tas tevi interesē.
- Tagad zinu, ka jā. - Acumirkli!
Mēs uz šo vakanci izskatām vairāk nekā vienu kandidātu.
Par ko, ellē, tu runā?
Es tikko pateicu.
Informēšu priekšniecību, ka piekrīti pārcelšanai,
un iekļaušu tavu vārdu kandidātu sarakstā.
Un tad virzīsimies tālāk.
Turpini pildīt mājasdarbu!
Tu negribēsi darba intervijā izgāzties, tici man.
POLICIJA
Sveiki! Detektīvs Millers. Man 10.00 ir tikšanās ar Draisdeilu.
- Braien? - Kris!
Sveiks! Prieks tevi redzēt.
Man tāpat.
- Viņš ir nopratināšanas telpā? - Lerijs?
Nē, viņš ir otrpus ielai.
Apspriežu telpā kopā ar Merionas puišiem.
Detektīviem?
Jā. Grib viņu iztaujāt par Raitleres lietu.
Mēs gribējām novērot.
Bet es cerēju, ka viņš jutīsies brīvi.
Nevis kļūs bažīgs.
Reiz viņš ar Merionas puišiem veselu dienu braukāja apkārt.
Viņu klātbūtne viņu nesatrauc.
Kāpēc viņi braukāja apkārt?
Viņš solīja aizvest pie Patrišas Raitleres līķa.
- Bet neaizveda, jo, kā jau teicu… - Jā, nē.
Viņš "tikai muld", es zinu.
Detektīvs Rass Eiborns, Braiens Millers no Vermilionas šerifa nodaļas.
Sveiki!
Ar viņu ir Dereks, pļāpā par niekiem.
Zinu, ka turat viņu aizdomās par kādas meitenes nāvi jūsu pilsētā,
bet Raitleres lietā mēs uz viņu iztērējām veselu dienu.
Un viņš mūs vadāja apkārt no viena kukurūzas lauka uz nākamo,
bet viņš nebija vainīgais.
Tāpēc šaubos, ka viņš ir vainīgs jūsu lietā.
Viņam vienkārši patīk atzīties policistiem.
Likšu aiz auss.
Dereks Džohansens.
Tā nu gan ir šika vaigubārda.
Tāda bija ģenerālim Embrosam Bērnsaidam,
pilsoņkara ģenerālim, kas bija no šīs puses.
Daudzi tās sauc par bakenēm, bet pareizi ir vaigubārda, jā.
Lai vai kā to sauc, tavējā ir iespaidīga.
Tu to nēsā cauru gadu?
Jā, tā ir vieglāk nekā ataudzēt pirms katras rekonstrukcijas.
Tu piedalies gan pilsoņkara, gan revolūcijas kara rekonstrukcijās, ja?
Atvaino, es esmu Braiens.
No Vermilionas apgabala šerifa nodaļas Džordžtaunā.
Indiānā?
Ilinoisā.
Neesmu par to dzirdējis.
Pie mums bija revolūcijas kara rekonstrukcija.
Laikam blakus pilsētiņā. Tas pats apgabals.
Vai pagājušajā vasarā tu apmeklēji revolūcijas kara rekonstrukciju Ilinoisā?
Nezinu, varbūt.
Jā, viņš bieži tā teica, kad veda mūs pie Trišas Raitleres.
"Nezinu, varbūt."
Vai ne, Lerij?
Pastāsti viņam, Lerij! Pastāsti par savu "nezinu, varbūt".
Un "īsti neatceros"…
Ja gribat izvaicāt Hola kungu savā lietā, sarunājiet tikšanos.
Tagad es gribu runāt ar viņu par savu lietu.
Protams, runājiet.
Labi, Lerij, šī te ir Džordžtauna, ja?
Un šis ir Forestglenas parks.
Un…
Šeit augšā ir mazpilsēta Makhenrija.
Un tā ir vieta, kur notika rekonstrukcija.
Makhenrija. Jā, esmu tur bijis.
Pagājušajā vasarā?
Es tā domāju, jā. Tajā apkaimē.
Es zinu, ka tur ir Hardee's…
Atvainojiet.
Viss kārtībā.
Atceros, ka tur bija restorāns Hardee's.
Pareizi. Ir, Lerij. Tas atrodas šeit.
Jā. Es pasūtīju sviestmaizi un frī kartupeļus,
kad braukāju apkārt, meklēdams kādu, kuram ir Charger.
Dodžs?
Jā. Man ir 82. gada dodža busiņš, un dažas detaļas ir savstarpēji aizstājamas.
Vai tu to cilvēku atradi?
Nē, laikam ne.
- Bet tu braukāji apkārt un meklēji? - Jā.
Lerijam ļoti patīk dodži. Todien, kad braukājām, dzirdējām par tiem visu.
Jā, man patīk Mopar detaļas.
Es atrodu visādus lūžņus, kas rūsē zem kāda koka
vai aiz kādas mājas.
Viņi ar tiem neko nedara.
Tāpēc… varbūt es zinu kādu rezerves daļu veikalu,
kam… vajag izpūtēju
vai… filtra korpusu,
un tad es to nopērku par 20 un pārdodu par 35.
Droši vien ir liela braukāšana.
O, jā. Daudz kilometru.
Bet man patīk braukt.
Un, kad braukāji apkārt - vai atceries, ka runāji ar divām meitenēm?
Es pajautāju ceļu. Viņas bija ļoti rupjas.
Kādā ziņā rupjas?
Viņas man teica, lai… Viņas teica, lai…
Atvaino, ko?
Teica, lai eju dirst.
Tev ar viņām bija vārdu pārmaiņa?
Jā. Tas viss bija joka pēc.
Tāpat kā nesaprašanās ar to skrējēju, Lerij?
Jā.
- Jā. - Nesaprašanās?
Lerijs pilsētā dažas reizes ir saķildojies ar vienu skrējēju.
Viņa apgalvoja, ka viņš vajājis.
Es nevienu nevajāju.
Ko es varu darīt, ja mājupceļā
braucu garām vietai, kur kāda meitene katru dienu skrien.
Beidz, Lerij! Tur bija kas vairāk.
Un viņa man uzsmaidīja.
- Viņa tev uzsmaidīja? - Jā.
Ebija, tā…
Tā skrējēja.
Un tu zini viņas vārdu?
Jā, šī ir maza pilsēta.
Lerij, tās divas meitenes manā pilsētā…
Es ar viņām tikai paākstījos.
Ja viņas teica, ka bija kas vairāk,
tad viņas vienkārši nesaprata joku, man žēl.
Man sapņos nerādītos, ka es varētu nodarīt pāri divām meitenēm.
Nu, tu par to varētu sapņot.
Tā. Par ko jūs runājat?
Lerijam ir spilgti sapņi.
Pastāsti Braienam par saviem sapņiem, Lerij.
Tie ir tikai sapņi.
Pastāsti man par tiem!
Sapņos es…
Sapņos es tā kā… nogalinu sievietes… Saprotat?
Kā tad.
Tie ir tikai sapņi.
Pastāsti man vairāk!
VOBAŠA HOLS LORENSS DEVEINS
PAMATĀ - DŽEIMSA KĪNA UN HILELA LEVINA GRĀMATA IN WITH THE DEVIL
Tulkojusi Aija Apse